stanford-oval/wikipedia huggingface dataset:
בנימין פרידנברג
פרסים והוקרה

פרס חברת ההפקה WestEnd בחממת NETFLIX לסדרות טלוויזיה של בית הספר סם שפיגל לקולנוע וטלוויזיה (2022)
פרס המיזם לקולנוע ולטלוויזיה ירושלים - חממת הקולנוע של בית הספר סם שפיגל לקולנוע וטלוויזיה (2013)
פרס ARTE לבמאי מבטיח - פיצ'פוינט פסטיבל הקולנוע ירושלים (2012)
פרס הסרט הטוב ביותר - התחרות הבינלאומית של פסטיבל הסטודנטיות והסטודנטים תל אביב (2010)
פרס הסרט העלילתי הקצר הטוב ביותר - פסטיבל הקולנוע ירושלים (2009)
פרס האיגוד העולמי של בתי הספר לקולנוע (2009)
פעילות ציבורית

מייסד שותף ומנכ"ל של פורום יוצרי הקולנוע והטלוויזיה בירושלים (ע"ר) (2016 – 2022)
מייסד שותף ומנהל שותף של הפסטיבל הבינלאומי לסרטי נשים בירושלים (2020 – 2022)
חבר הוועד המנהל של עמותת נשים בתמונה (ע"ר) (מאז 2023)
חבר ועד מנהל בארגון 'ילדי פרא - אמן בתור מחנך' (מאז 2024)
ראו גם

הבן של שאול
הערות שוליים

↑  תקריב כתב עת לקולנוע דוקומנטרי - בנימין פרידנברג
↑  בנימין פרידנברג, באתר הפסטיבל הבינלאומי לסרטי סטודנטיות וסטודנטים
↑  Something went wrong..., romance.huji.ac.il
1 2  בנימין פרידנברג, באתר בצלאל אקדמיה לאמנות ועיצוב ירושלים
↑  בנימין פרידנברג, באתר אוצרות תרבות
↑  Benjamin Freidenberg | Director, Writer, Casting Department, IMDb (באנגלית אמריקאית)
↑  שירם, מתן (2009-07-21). "שני סרטים ישראליים הוזמנו לפסטיבל הסרטים בשווייץ". Globes. נבדק ב-2024-04-03.
↑  קצרים על הגג – קולנוע לילי, באתר פסטיבל ירושלים לאמנויות 2023 (באנגלית)
↑  האוניברסיטה העברית בירושלים, בנימין פרידנברג, באתר ling.huji.ac.il
↑  בנימין פרידנברג - ריאליה ובדיון בין סוכני תרבות בירושלים, באתר מגזין הרמה, ‏2020-12-23
↑  מועדון הסרט של יד ושם עונה 3 מפגש 5 - הסרט בין איכרים והרצאה של ד"ר בנימין פרידנברג, באתר יד ושם (באנגלית)
↑  תקריב כתב עת לקולנוע דוקומנטרי - גיליונות מרעיון לדימוי קולנועי
↑  Felix007.com, חד"ש | סרט בעתו: ‘האקטיביסט: קרל מרקס’ בתאגיד השידור הציבורי, באתר hadash.org.il
↑  בנימין פרידנברג, באתר www.ishim.co.il
↑   בני מר, מנדי כהאן, שלימד יידיש את שחקני הסרט "הבן של שאול", מספר איך בונים פסקול של מחנה השמדה, באתר הארץ, 18 במרץ 2016
↑  האקטיביסט. קרל מרקס, באתר Jerusalem Cinematheque – Israel Film Archive
↑  סרט בעתו: 'האקטיביסט: קרל מרקס' בתאגיד השידור הציבורי, באתר זו הדרך, ‏2023-06-24
↑  הוכרזו הזוכים בפסטיבל הסטודנטים 2010: "סיור מודרך" זכה בתחרות הבין-לאומית, באתר אידיבי סרטים
↑  איתי מרום, באתר JSFS
↑  Max Goldbart, Netflix Unveils Winner Of $20,000 Israeli TV Series Prize As Streamer Deepens Ties With Nation, Deadline, ‏2022-09-23 (באנגלית אמריקאית)
↑  By JESSICA STEINBERG, Jerusalem film school lab project singles out 2 promising TV scripts, timesofisrael, ‏28 September 2022
↑  Kedar's FAMILY Wins Top Prize At Jerusalem Lab, ScreenAnarchy, ‏2013-07-09
↑  פבלו הגיב, פסטיבל ירושלים 2012: הפיצ'פוינט, באתר סריטה, ‏2012-07-08 (באנגלית)
↑  נירית אנדרמן, "סיור מודרך" זכה בתחרות הבינ"ל בפסטיבל סרטי הסטודנטים בת"א, באתר הארץ, 13 ביוני 2010
↑  הזוכה בפסטיבל הסטודנטים: הסרט "סיור מודרך", באתר ynet, 12 ביוני 2010
↑  Screen staff2009-07-17T20:15:00+01:00, Ajami wins top prize at Jerusalem Film Festival, Screen (באנגלית)
↑  מרב יודילוביץ', "עג'מי" הוא הזוכה הגדול בתחרות וולג'ין בירושלים, באתר ynet, 17 ביולי 2009
↑  בנימין פרידנברג, באתר Jerusalem Cinematheque – Israel Film Archive
| --- | --- |
בקרת זהויות :  VIAF: 4042172519930926660001   WorldCat (עם VIAF): 4042172519930926660001
ברונו פון מודרה

| --- | --- |

הגנרל ברונו פון מודרה
 לידה:  1 באפריל 1851 באד מוסקאו, ממלכת פרוסיה פרוסיה
 פטירה:  21 בנובמבר 1931 (בגיל 80) שוורין, רפובליקת ויימאר רפובליקת ויימאר
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1870–1918 (כ־48 שנים)
 דרגה:  גנרל
 תפקידים בשירות
 מפקד הדיוויזיה ה-39   מפקד הקורפוס ה-16   מפקד הארמייה השמינית   מפקד פלגת הארמייה A   מפקד הארמייה הראשונה   מפקד הארמייה ה-17
 פעולות ומבצעים
 מלחמת צרפת–פרוסיה   מלחמת העולם הראשונה
 עיטורים
 פור לה מריט עם עלי אלון
 
ברונו פון מודרה (בגרמנית: Bruno von Mudra;‏ 1 באפריל 1851 – 21 בנובמבר 1931), היה גנרל גרמני, שפיקד על קורפוס ועל ארמיות במלחמת העולם הראשונה.
ביוגרפיה > תחילת הקריירה

פון מודרה נולד בבאד מוסקאו למשפחה עם רקע צבאי. בשנת 1870 התגייס לצבא הגרמני הקיסרי, ולחם במלחמת פרוסיה צרפת. פון מודרה מילא בצבא תפקידי פיקוד ומטה. בשנת 1907 מונה למפקד הדיוויזיה ה-39, בשנת 1910 מונה למושל העיר מץ, ובשנת 1913 מונה למפקד הקורפוס ה-16.
ביוגרפיה > מלחמת העולם הראשונה ואחריתו

בפרוץ מלחמת העולם הראשונה היה פון מודרה מפקד הקורפוס ה-16 שהיה חלק מהארמייה החמישית ולחם בחזית המערבית, ונטל חלק בקרב הארדנים. בתחילת 1915 השתתף בקרבות ביער ארגון, ועל הצלחתו בקרב קיבל ב-13 בינואר את העיטור פור לה מריט. ב-17 באוקטובר 1916 קיבל פון מודרה תוספת עלי אלון לעיטור הפור לה מריט.
ב-22 באוקטובר 1916 מונה פון מודרה למפקד הארמייה השמינית בחזית המזרחית. ב-4 בינואר 1917 חזר פון מודרה לחזית המערבית ומונה למפקד פלגת הארמייה A. ב-9 ביוני 1918 מונה פון מודרה למפקד הארמייה הראשונה, וב-12 באוקטובר 1918 מונה פון מודרה למפקד הארמייה ה-17 ופיקד עליה עד סוף המלחמה.
לאחר המלחמה התגורר פון מודרה בויסבאדן, ב-21 במרץ 1923 נעצר פון מודרה על ידי חיל הכיבוש הצרפתי, ולאחר כמה ימים גורש מהעיר. פון מודרה עבר לעיר שוורין, שם התגורר עד מותו ב-21 בנובמבר 1931.
ראו גם

הקיסרות הגרמנית במלחמת העולם הראשונה
בלנקה פלומה

| --- | --- |

 לידה:  9 ביוני 1989 (בת 35) אלש
 שם לידה:  Blanca Ramos Baeza 
 מוקד פעילות:  ספרד ספרד
 תקופת הפעילות:  מ-2013 
 שפה מועדפת:  ספרדית, אנגלית 
 חברת תקליטים:  יוניברסל מיוזיק גרופ 
 פרסים והוקרה:  bronze microphone (2023) 
 פרופיל ב-IMDb
 
בלנקה פלומה ראמוס בַּאֶסַה (בספרדית: Blanca Paloma Ramos Baeza; נולדה ב-9 ביוני 1989) היא זמרת, מעצבת במה ומעצבת תלבושות ספרדייה. היא ייצגה את ספרד באירוויזיון 2023 שהתקיים בליברפול שבממלכה המאוחדת עם השיר "Eaea".
ביוגרפיה

פלומה נולדה וגדלה באלש. לאחר שסיימה את לימודיה באוניברסיטת מיגל ארננדס בעיר עם תואר ראשון באמנויות, המשיכה בקריירה בתיאטרון במדריד.
ב-10 בדצמבר 2021, הוכרז שהיא תשתתף ב-Benidorm Fest 2022 עם השיר שלה "Secreto de agua". היא השתתפה בחצי הגמר הראשון והעפילה לגמר. בגמר היא הגיעה למקום ה-5 עם 61 נקודות.
בשנה שלאחר מכן היא השתתפה שוב בתחרות עם השיר "Eaea". היא הופיעה בחצי הגמר השני והעפילה לגמר. בגמר היא הגיעה למקום הראשון עם 169 נקודות, ובעקבות כך ייצגה את ספרד באירוויזיון 2023 בליברפול שבממלכה המאוחדת.
בגמר האירוויזיון בליברפול היא הגיעה למקום ה-17 עם 100 נקודות.
הערות שוליים

↑  Megan Davies, 🇪🇸 Spain: Four Qualify From Benidorm Fest First Semi-Final, Eurovoix, ‏26 בינואר 2022 (באנגלית בריטית)
↑  Spain: Blanca Paloma wins Benidorm Fest 2023 with "Eaea", Eurovisionworld, ‏4 בפברואר 2023 (באנגלית בריטית)
| 0 | 1 | 2 |
| --- | --- | --- |
| הקודם: צ'אנל (זמרת) עם "SloMo" | ספרד ספרד באירוויזיון  2023 | הבא: |
| --- | --- |
בקרת זהויות :  MusicBrainz: 92cfcad0-5541-41ea-aba7-7f37af5e6e45  VIAF: 16168507542248491978   WorldCat (עם VIAF): 16168507542248491978
ברוך ראובן שלמה יונגרייז

אין תמונה חופשית
הרב ברוך ראובן שלמה הלוי יונגרייז (בערך ה'תרכ"ח – ד' בניסן ה'תרצ"ד) היה המזכיר הראשי הראשון של ועד העיר האשכנזי בירושלים, ובהמשך מראשי ומייסדי העדה החרדית בעיר.
ביוגרפיה

יונגרייז נולד לפייגה פני ולרב משה, שכיהן ברבנות העיר קושיצה, אז בשליטת הונגריה. בהיותו כבן 18 עלה לירושלים ולמד בישיבת "אור חדש" בחצר שטרויס. בשנת תרע"ב שימש כמגיד שיעור בישיבות חתם סופר ואור המאיר של כולל שומרי החומות, ובהמשך עמד בראשו. תקופה מסוימת, החל משנת ה'תרס"ט, כיהן כמנהל מושב הזקנים המאוחד בעיר. נמנה עם מייסדי שכונת שערי חסד.
ביוגרפיה > מזכיר "ועד העיר האשכנזי"

יונגרייז כיהן כמזכיר הראשי של "ועד העיר האשכנזי", שבתחילת דרכו ייצג שנים ספורות את רוב הציבור החרדי בעיר. עם תום מלחמת העולם הראשונה עמד בקשרים עם הראי"ה קוק בעודו שוהה בלונדון, ואף הצטרף עם שותפו הרב דובער אפשטיין להסתדרות "דגל ירושלים", אולם ניסה לעכב את ביאתו של הרב קוק ארצה לכהן ברבנות ירושלים.
בהמשך התגבש הציבור החרדי בירושלים, הוועד הכללי והמוסדות העיקריים בעיר, סביב הראי"ה קוק, ויונגרייז וחוגו אשר התנגדו לקבלת הרב קוק כרבה של העיר, נותרו במיעוט מספרי בוועד הקהילה. זמן קצר לפני בואו של הראי"ה ארצה, בקיץ של שנת תרע"ט, עבר עם "ועד העיר האשכנזי" (נקרא גם: "ועד העיר לקהילות האשכנזים") ופלג קטן מהוועד בראשותו לחסותם של הרב יצחק ירוחם דיסקין והרב יוסף חיים זוננפלד. במסגרת תפקידו ביצר את כוחה של העדה החרדית בירושלים, חיזק את בית הדין שלה, מערכת הכשרות, יחסי הפנים והחוץ ועוד.
באותן שנים שיתף פעולה ועד העיר האשכנזי בראשות יונגרייז עם אגודת ישראל העולמית, אותה ייצגו בירושלים משה בלוי, רפאל קצנלנבוגן, מנחם מרדכי פרנקל ומשה פרוש. עם זאת, הפריד יונגרייז בין אגודת ישראל, שהייתה תנועה עולמית, ובין הוועד העירוני בראשותו. במקביל מינה יונגרייז את בלוי כפקיד בוועד העיר האשכנזי, לצד עבודתו באגודת ישראל.
יחד עם יונגרייז בוועד העיר היו ד"ר יעקב ישראל דה-האן, שהחליף את יונגרייז כמנהל בפועל של העדה, והרב משה ליב ברנשטיין. אחד האירועים הזכורים ביותר הוא מפגש השלושה עם איל העיתונות הלורד נורטקליף בשנת תרפ"ב בירושלים. השלושה טענו בפניו כי המוסדות הלאומיים והרבנות הראשית אינם מייצגים את היהדות החרדית בירושלים, והמאבק על יישוב הארץ אינו לרוחם. בעקבות המפגש התחוללה סערה עצומה בארץ ישראל ומחוצה לה.
יונגרייז שימש כמזכירו האישי של הרב יוסף חיים זוננפלד וייסד גוף בשם "קופת הרבנים" באמצעותו גייס כספים ברחבי העולם היהודי. בהקשר זה כתב הרב צבי פסח פרנק אל הרב חיים הירשנזון מכתב חריף, המאשים את יונגרייז ואנשיו בפעילות מאחורי הקלעים של יצירת מצג שווא, כביכול ועד העיר האשכנזי מייצג את היהדות החרדית בירושלים, בתימרון הרב יצחק ירוחם דיסקין לעת זקנותו ושימוש בחתימתו ללא ידיעתו.
ביוגרפיה > אחרית ימיו

חמש שנים קודם פטירתו עבר התקף לב ומאז פחתה פעילותו הציבורית. יונגרייז נפטר ביום שלישי, ד' בניסן תרצ"ד, ונטמן בבית הקברות היהודי בהר הזיתים.
משפחתו

יונגרייז נישא לאלטע פעריל לבית יוליוס. להם שני בנים ושלוש בנות.
חיים אברהם הלוי יונגרייז – נישא לחיה גיטל לבית שפיצר. נפטר בשנת תשי"ט.
הרב דוד יונגרייז – ראב"ד העדה החרדית.
אסתר הנדל – נישאה לר' שמעון הלל שלזינגר.
רחל רבקה – נישאה לפרץ טוביה שטיין. נפטרה בשנת תרע"ח.
מירל ברכה – נישאה לברוך בנדיט הלוי איזק.
לקריאה נוספת

"תולדות שבט הלוי", נדפס בראש ספר בנו הרב דוד יונגרייז אור דוד, כרך א, ירושלים תשל"ג (על ברוך ראובן שלמה, עמ' ל"ג-ל"ט)
מנחם פרוש, שרשרת הדורות בתקופות הסוערות, כרך ד, ירושלים תשס"א, עמ' 44–45
העדה, גיליון 1341, פרשת צו תשס"ו, עמ' י"ב
הרב יוסף שיינברגר, האיש על העדה: עדות ביהוסף שמו, מנחם מנדל וצבי משי זהב (עורכים), ירושלים תש"ע, עמ' רס"ח-רע"ב (הספדים עליו)
הערות שוליים

↑  ירושלים, מוריה, 24 באוקטובר 1911, עמ' 3
↑  הבחירות בכולל אונגריה, דואר היום, 9 בדצמבר 1919, עמ' 3
↑  לוח ירושלים: תש"י, עמ' רלח; לוח ארץ ישראל יז, עמ' 163; הסכסוך במושב הזקנים, מוריה, 11 באוקטובר 1921, עמ' 2.
↑  יעקב גליס, שכונות בירושלים, ירושלים תשמ"ח, עמ' 129
↑  אגרות לראי"ה, ירושלים תש"נ, סי' פז
↑  מרא דארעא דישראל, כרך ב', עמ' רצ"ז
↑  דבר ההתאחדות, גיליון ל"ט, ניסן תשנ"ב, עמ' י"ג-י"ד
↑  אספה פומבית, דואר היום, 8 באוגוסט 1919, עמ' 4
↑  שערורייה בבית-המטבחים, דואר היום, 30 ביולי 1923, עמ' 3
↑  לדוגמה: אצל המושל, דואר היום, 17 בדצמבר 1926, עמ' 4
↑  מלכי בקודש, כרך ד, תרע"ט-תרפ"ב, עמ' 43–44
↑  הרב ראובן שלמה יונגרייז ז"ל, הארץ, 22 במרץ 1934, עמ' 3
↑  מצבתו בהר הזיתים
ברכיספליים

| ברכיספליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: ברכיספליים
סוגים
 Brachycephalus  Ischnocnema
שם מדעי
 Brachycephalidae ‏גינטר, 1858

ברכיספליים או קרפדות אוכפיות (שם מדעי: Brachycephalidae) היא משפחה של דו-חיים מסדרת חסרי זנב בתוכה שני סוגים: Brachycephalus ו-Ischnocnema.
מאפיינים

בני משפחה זו חיים רק ביער האטלנטי של דרום מזרח ברזיל והם קטנים ביותר (עד 1.8 ס"מ) ובעלי עור בצבע צהוב או כתום - המשמש כצבע מרתיע נגד טורפים, עקב רעילותו הגבוהה של העור בטטרודוטוקסין. הכפות שלהם בעלות בהונות רבים יותר משאר האצבעות, בניגוד לשאר הצפרדעים והם בעלי חיבוק כלולות ייחודי. אחת מבנות המשפחה - Brachycephalus didactylus, היא הצפרדע הקטנה ביותר בחצי הכדור הדרומי.
במהלך 2015 התגלו שבעה מינים חרשים במשפחה, במדינות פרנה וסנטה קטרינה, על הרי שולחן ייחודיים. כל מין צפרדע חי בהר משלו בבדידות משאר האזור.
מיון

משפחה ברכיספליים (Brachycephalidae)
סוג Brachycephalus - בו 30 מינים.
סוג Ischnocnema - בו 33 מינים.
בלקניזציה של האינטרנט

בלקניזציה של האינטרנט (באנגלית: Cyberbalkanization, Cyber-Balkanisation, Internet Balkanization או Splinternet) הוא ביטוי המתאר את ההיבדלות של האינטרנט לקבוצות קטנות בעלות תחומי עניין דומים או אינטרסים משותפים עד לכדי מצב שהן מציגות גישה צרת-אופקים לאנשים שאינם שייכים אליהן ולכאלו המחזיקים בדעות מנוגדות להן.
מכיוון שהאינטרנט וטכנולוגיות מידע מקשרים בין אנשים המופרדים זה מזה גאוגרפית לרוב מייחסים להם את היכולת לגשר על פערים, לאחד בין קהילות, להרחיב את הדיון והחלפת המידע בתחומים שונים ולתרום לגלובליזציה. עם זאת, האינטרנט גם מאפשר לקבוצות שוליים בעלות השקפות לא סובלניות להתחבר זו לזו ובכך לשמש ככלי שמעודד אפליה.
הביטוי "בלקניזציה של האינטרנט" משלב את המונחים "אינטרנט" ו"בלקן". ההתייחסות לאזור הבלקן במקרה זה, היא בהקשר לשינויים הגאופוליטיים שהתרחשו בחצי האי הבלקני לאחר התמוטטות האימפריה העותמאנית במאה ה 19 וראשית המאה ה-20, אשר הובילה לפיצול האזור למדינות קטנות שהלכו והתבדלו זו מזו בהיסטוריה, בתרבות, בשפה ובדת.
לכאורה, הרושם שמתקבל לגבי האינטרנט הוא שהוא פתוח, מתופעל באופן שיתופי ומאוחד. הדבר מתבטא באפשרות לשלוח דואר אלקטרוני לביליוני משתמשי רשת, להשיק שירותים שיכולים להפוך לעסקים מאוד רווחיים (למשל Amazon), לקשר בין אנשים מכל העולם לצורך שיתוף ברעיונות ולהשפיע על ממשלים באמצעות רשתות חברתיות. אך בשני העשורים האחרונים, אנו עדים למספר שינויים שתורמים לתהליך הסגרגציה של האינטרנט.
אחד השינויים הבולטים הוא הגדילה המשמעותית של האינטרנט: בין השנים 2000 ל 2018 שיעור המשתמשים עלה ב 1,052% ומספר המשתמשים בעולם הנאמד הוא 4.157 מיליארד בקירוב. כמו כן חל שינוי במרכז הכובד של השימוש באינטרנט. אם בעבר רוב המשתמשים היו מארצות הברית ומדינות עולם דוברות אנגלית, הרי שכיום, מספר המשתמשים באזור אסיה הרבה יותר גבוה. בנוסף, חלה עלייה בעצמת רשתות המחשבים, בהתפשטות קישוריות הפס הרחב, במחשוב הענן ובאינטרנט של הדברים. כתוצאה מאלו ומשינויים מהותיים נוספים באינטרנט, ההשפעה השלילית של הפוליטיקה והכלכלה על השימוש המשותף באינטרנט ועל טבעה הגלובלי הולכת ומחריפה.
השימוש במילה "בלקניזציה" בהקשר של האינטרנט נעשה לראשונה, כפי הנראה, על ידי מארשל ואן אלסטין ואריק ברינג'לפסון (Erik Brynjolfsson), צמד חוקרים מהמכון הטכנולוגי של מסצ'וסטס במאמר שפרסמו בשנת 1996. מספר שנים לאחר מכן, בשנת 2001, השתמש קלייד ויין קרוז (Clyde Wayne Crews), חוקר במכון קאטו, במונח זה כדי לתאר את הרעיון של "רשתות אינטרנט מקבילות שיכולות להתקיים כיקומים נבדלים, פרטיים ואוטונומיים." בניגוד לואן אלסטין וברנינג'לפסון, שהשתמשו במונח לתאר תופעה שלילית, קרוז השתמשו במונח זה באופן חיובי.
הערות שוליים

1 2 3  cyberbalkanization, techopedia
↑  Van Alstyne, M., & Brynjolfsson, E., Global village or cyber-balkans? Modeling and measuring the integration of electronic communities., Management Science 51(6), 2005, עמ' 851-868
↑  Alves Jr., Sergio, The internet balkanization discourse backfires, SSRN, (September 19, 2014) doi: http://dx.doi.org/10.2139/ssrn.2498753
1 2 3 4  Hill, J. F., Internet fragmentation: Highlighting the major technical, governance and diplomatic challenges for U.S. policy makers., Paper, science, technology, and public policy program, Belfer Center, 2012
1 2  internetworldstats
↑  Alstyne, M., & Brynjolfsson, E., Electronic communities: Global village or cyberbalkans., Proceedings of the 17th International Conference on Information Systems., 1997
↑  Parna Kumar, Libertarian, or Just Bizarro?, Wired
ברונו מרטינס אינדי

רונאלדו מקסימיליאנו "ברונו" מרטינס אינדי (בהולנדית: Rolando Maximiliano "Bruno" Martins Indi; נולד ב-8 בפברואר 1992) הוא כדורגלן פורטוגלי-הולנדי, בן להורים מגינאה ביסאו, המשחק בעמדות הבלם והמגן הימני בקבוצת אלקמאר ובנבחרת הולנד.
קריירת מועדונים

מרטינס אינדי נולד בפורטוגל להורים מגינאה ביסאו. בגיל שלושה חודשים עברה משפחתו לרוטרדם שבדרום הולנד.
מרטינס אינדי הצטרף לסגל של הקבוצה הבוגרת של פיינורד בתחילת עונת 2010/2011. ב-19 באוגוסט 2010 ערך את הופעתו הראשונה ככדורגלן מקצועי, כאשר פתח בהרכב במשחק נגד גנט במסגרת מוקדמות הליגה האירופית שהסתיים בניצחון 0-1 להולנדים. שלושה ימים לאחר מכן הגיעה הופעת הבכורה שלו בארדיוויזי, במשחק נגד הראקלס אלמלו שהסתיים בתוצאת שוויון 1-1. ב-12 בספטמבר אותה שנה קיבל מרטינס אינדי את הכרטיס האדום הראשון שלו ככדורגלן מקצועי, בתוספת הזמן בהפסד 2-0 לנאק ברדה. ב-17 באפריל 2011 כבש מרטינס אינדי את שער הבכורה שלו ככדורגלן מקצועי, בניצחון 1-6 על וילם II.
בעונת 2011/2012, עם מינויו של רונאלד קומאן לתפקיד מאמן פיינורד, הפך מרטינס אינדי לשחקן קבע בהרכב הפותח של הקבוצה. ב-22 באוקטובר 2011 כבש מרטינס אינדי את שערו הראשון באותה עונה, בהפסד 2-1 לפנלו. ב-22 בפברואר 2012 חתם מרטינס אינדי על חוזה חדש בפיינורד, עד לקיץ 2016.
ב-15 ביולי 2014 חתם בקבוצה הפורטוגזית פורטו לארבע שנים עבור 8.5 מיליון אירו.
ב-31 באוגוסט 2016 הושאל לסטוק סיטי האנגלית. ב-11 באוגוסט 2017 חתם באופן קבוע בסטוק סיטי. ב-6 באוקטובר 2020 חזר להולנד והושאל לאלקמאר לעונה אחת. ב-5 ביולי 2021 חתם באופן קבוע באלקמאר.
נבחרת הולנד

מרטינס אינדי היה זכאי לשחק בנבחרת פורטוגל ובנבחרת הולנד, מכיוון שהוא בעל אזרחות כפולה, פורטוגלית והולנדית. מרטינס אינדי העדיף את נבחרת הולנד.
ב-25 באוקטובר 2009 הופיע מרטינס אינדי לראשונה במדי נבחרת הולנד עד גיל 17 בהפסד 2-1 לקולומביה במסגרת גביע העולם עד גיל 17 2009. זאת הייתה הופעתו היחידה של מרטינס אינדי בנבחרת הולנד עד גיל 17. ב-23 במאי 2010 שיחק מרטינס אינדי בנבחרת הולנד עד גיל 19 בניצחון 0-3 על גרמניה.
ב-15 באוגוסט 2012 הופיע מרטינס אינדי לראשונה בנבחרת הולנד הבוגרת, בהפסד 4-2 לבלגיה. באותו משחק הציג מרטינס אינדי יכולת מרשימה ואף סייע ליצור את המצבים שמהם הובקעו שני השערים של הולנד. במהלך מוקדמות מונדיאל 2014 היה מרטינס אינדי לשחקן חשוב בהרכב ההולנדי, ואף כבש את שעריו הראשונים בנבחרת ההולנדית הבוגרת, במהלך הניצחונות 1-4 את הונגריה ואת רומניה.
מרטינס נענה לבקשת מאמן נבחרת הולנד עד גיל 21 לשחק בנבחרת באליפות אירופה עד גיל 21, שנערכה בשנת 2013 בישראל. מרטינס אינדי רשם הופעות טובות ואף נכלל בנבחרת הטורניר של האליפות.
מרטינס אינדי זומן לסגל נבחרת הולנד למונדיאל 2014. במהלך הטורניר נעשתה על השחקן עבירה על ידי טים קייהיל במשחק נגד אוסטרליה במסגרת שלב הבתים. בעקבות העבירה הוחלף מרטינס אינדי ונלקח לבדיקה לבית חולים עם חשד לזעזוע מוח.
הערות שוליים

↑  Martins Indi agrees new deal, באתר Sky Sports
↑  Big win for Holland, באתר Sky Sports
↑  Dutch destroy Romania, באתר Sky Sports
↑  Thiago leads all-star squad dominated by Spain, באתר אופ"א
↑  Martins Indi has tests for concussion after clash with Cahill, באתר Fox Sports
| נבחרת הולנד – מונדיאל 2014 (מקום שלישי) |
| --- | --- | --- |
|  1 סילסן •  2 פלאר •  3 דה פריי •  4 מרטינס אינדי •  5 בלינד •  6 דה גוזמן •  7 יאנמאט •  8 דה יונג •  9 ואן פרסי •  10 סניידר •   11 רובן •  12 ורהאג • 13 ולטמן •  14 קונגולו • 15 קאוט • 16 קלאסי • 17 לנס • 18 פר • 19 הונטלאר • 20 ויינאלדם • 21 דפאי • 22 וורם • 23 קרול • מאמן: ואן חאל |  1 סילסן •  2 פלאר •  3 דה פריי •  4 מרטינס אינדי •  5 בלינד •  6 דה גוזמן •  7 יאנמאט •  8 דה יונג •  9 ואן פרסי •  10 סניידר •   11 רובן •  12 ורהאג • 13 ולטמן •  14 קונגולו • 15 קאוט • 16 קלאסי • 17 לנס • 18 פר • 19 הונטלאר • 20 ויינאלדם • 21 דפאי • 22 וורם • 23 קרול • מאמן: ואן חאל | הולנד |
ברונו פאז

ברונו לורנסו פינטו דה אלמיידה פאז (בפורטוגזית: Bruno Lourenço Pinto de Almeida Paz; נולד ב-23 באפריל 1998 בבריירו שבפורטוגל) הוא כדורגלן אנגולי-פורטוגזי המשחק בעמדת הקשר האחורי בקבוצת קוניאספור מליגת העל הטורקית ובנבחרת אנגולה.
קריירת מועדונים

פאז גדל במחלקות הנוער של וינהנסה, בריירנסה, בלננסש וספורטינג ליסבון. בשנת 2016 החל לשחק בקבוצתת המילואים של ספורטינג ליסבון. ב-13 בדצמבר 2018 ערך פאז את הופעתו היחידה בקבוצה הראשונה של ספורטינג ליסבון, בניצחון 3-0 על וורסקלה פולטבה במסגרת שלב הבתים של הליגה האירופית לעונת 2018/2019.
ב-23 באוגוסט 2021 הושאל פאז למשך עונה אחת לפארנסה מהליגה הפורטוגלית השנייה. הוא ערך 24 הופעות ליגה במהלך תקופת ההשאלה, בהן הבקיע שני שערים.
ב-23 במאי 2022 חתם פאז בקוניאספור מליגת העל הטורקית. בעונתו הראשונה במועדון ערך 28 הופעות ליגה, בהן הבקיע שער אחד.
קריירה בינלאומית

פאז שיחק בנבחרות הצעירות של פורטוגל.
ב-23 במרץ 2023 ערך את הופעת הבכורה שלו בנבחרת אנגולה, בהפסד 1-0 לנבחרת גאנה במסגרת מוקדמות גביע אפריקה לאומות 2023.
נכלל בסגל נבחרת אנגולה לטורניר גביע אפריקה לאומות 2023 בשנת 2024.
הערות שוליים

↑  Bruno Paz İttifak Holding Konyaspor'umuzda באתר הרשמי של קוניאספור, 23 במאי 2022 (בטורקית)
↑  זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
| נבחרת אנגולה – גביע אפריקה לאומות 2023 |
| --- | --- | --- |
|  1 דומיניק •  2 פורטונה •  3 בואטו •  4 קליאנו •  5 בלנגה •  6 גספר •  7 ז'ילברטו •  8 מוקנדי •  9 זיני •  10 דאלה •   11 מילסון •  12 קאדו • 13 טו •  14 אוגוסטו • 15 לובומבו • 16 פרדי • 17 פאז • 18 בלה • 19 מאבולולו • 20 אסטרלה • 21 אדי • 22 נבלו • 23 שואו • 24 ז'לסון • 25 אינסיו • 26 דפו • 27 באנזה • מאמן: גונסלבש |  1 דומיניק •  2 פורטונה •  3 בואטו •  4 קליאנו •  5 בלנגה •  6 גספר •  7 ז'ילברטו •  8 מוקנדי •  9 זיני •  10 דאלה •   11 מילסון •  12 קאדו • 13 טו •  14 אוגוסטו • 15 לובומבו • 16 פרדי • 17 פאז • 18 בלה • 19 מאבולולו • 20 אסטרלה • 21 אדי • 22 נבלו • 23 שואו • 24 ז'לסון • 25 אינסיו • 26 דפו • 27 באנזה • מאמן: גונסלבש | אנגולה |
ברוך רוזנברג

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1923 תרפ"ג מוהילב 
 פטירה:  23 בפברואר 2004 (בגיל 81 בערך) א' באדר תשס"ד בני ברק, ישראל 
 מדינה:  ישראל 
 מקום פעילות:  בני ברק
 תקופת הפעילות:  ? – 23 בפברואר 2004 
 השתייכות:  ליטאית
 תחומי עיסוק:  חינוך - ראש ישיבת סלבודקה
 תפקידים נוספים:  חבר מועצת גדולי התורה של דגל התורה
 בת זוג:  לאה
 אב:  גרשון חנוך
 אם:  בילא ראשא
 צאצאים:  רחל זילבר, חסיה צוקר, אברהם רוזנברג
 מספר צאצאים:  3
 חותנים:  אברהם גרודז'ינסקי
 חתנים:  הרב בן-ציון זילבר, הרב אהרן יהושע צוקר
 
הרב ברוך רוזנברג תרפ"ג, 1922 - א' באדר תשס"ד, 23 בפברואר 2004) היה ראש ישיבת סלבודקה בבני ברק חבר מועצת גדולי התורה של דגל התורה וחבר נשיאות מפעל הש"ס.
משפחתו

לרב רוזנברג היה בן יחיד ושתי בנות:
בנו הרב אברהם, (נפטר ב-16 במרץ 2019, ט' באדר ב' ה'תשע"ט).
ביתו רחל, הנשואה לחתנו הראשון הרב בן ציון זילבר, בנו של הרב יצחק זילבר, חתנו זה עלה בנערותו מברית המועצות, ולימים בשנות ה-90 עם התחלת גל העלייה משם, התחיל לעסוק בהכוונת ועידוד נערים שעלו ארצה משם, ללימודי יהדות, וכמו כן עמד בראשות ישיבת שבות עמי, המיועדת לבחורים מסוג זה, היום ראש מוסדות תולדות ישורון.
ביתו חסיה, הייתה נשואה לחתנו השני הרב אהרון יהושע צוקר (נפטר ב-8 בפברואר 2024, אור לל' בשבט ה'תשפ"ד), תלמיד חכם בולט בישיבת פוניבז', ומחברי מערכת ההוצאה לאור של מהדורת רמב"ם פרנקל, חתנו של הרב צוקר הוא הרב עמרם פריד, פוסק הלכה בבני ברק.
שלושת גיסיו הם: הרב שלמה וולבה, מגדולי המשגיחים בדור האחרון. והרב חיים קרייזווירט, ה"עילוי מקראקא" ורבה של אנטוורפן - חתני הרב אברהם גרודזינסקי. ואח אשתו הרב יצחק גרודזינסקי מבני ברק, העומד בנשיאות הכולל 'תורת אברהם' ע"ש אביו הרב אברהם גרודזינסקי, ואשר בראשותו עומד הרב אריה אברהמ'ס מחוג תלמידי החזון איש בבני ברק.
דודו מצד אשתו הוא הרב יעקב קמינצקי, ראש ישיבת תורה ודעת בארצות הברית, וממנהיגי היהדות החרדית שם, שהיה גיסו של הרב אברהם גרודזינסקי.
רבותיו

הרב יחזקאל לווינשטיין, משגיח ישיבות לומז'ה, מיר ופוניבז'.
הרב חיים שמואלביץ, ראש ישיבת מיר.
כן היה מקורב מאד אל הרב אברהם ישעיהו קרליץ, ה"חזון איש". והרב יצחק זאב סולוביצ'יק, הרב מבריסק.
מתלמידיו

הרב אברהם גניחובסקי, מראשי ישיבת כוכב יעקב - טשעבין בירושלים.
הרב משה מרדכי הלוי שולזינגר, רב בית המדרש "ירחי כלה" בבני ברק.
הרב אברהם דב אויערבאך, אב"ד טבריה, בנו של הרב שלמה זלמן אויערבאך.
הרב דוד צבי אורדנטליך, גאב"ד ורב העיר ביתר עילית.
הרב יצחק זילברשטיין, רב שכונת אור אלחנן בבני ברק, ראש כולל בית דוד בחולון וחבר מועצת גדולי התורה.
הרב משה יהודה שלזינגר, ראש ישיבת קול תורה וחבר מועצת גדולי התורה.
הרב מיכל זילבר, ראש ישיבת זוועהיל.
הרב עזריאל אויערבאך, ממנהיגי הפלג הירושלמי, בנו של הרב שלמה זלמן אויערבאך.
הרב יהודה סילמן, ראב"ד בבית הדין של הרב נסים קרליץ.
הרב ישראל גנס, מו"ץ בשכונת מטרסדורף בירושלים ומראשי הישיבה הקטנה של ישיבת קול תורה.